Christian Conrad Danneskiold Laurvig
Store norske leksikon,Historie,Norsk og nordisk historie,Norges historie,Norges historie fra 1660 til 1814
Christian Conrad Danneskiold Laurvig var en dansk admiral og lensgreve. Etter en skandalehistorie i København ble han 1765–1766 forvist til Laurvig grevskap, som han i 1762 hadde arvet etter broren (Frederik Ludvig Danneskiold Laurvig), og tok fast opphold her fra 1771.
Også i Larvik ble han innblandet i en skandalehistorie, nemlig et kjærlighetsforhold til Herman Løvenskiolds hustru Ingeborg Akeleye.Blant befolkningen i distriktet var Danneskiold Laurvig dårlig likt og gikk under navnet «den onde greve». Det er grunn til å anta at han har fått skylden for den vilkårlighet som preget grevskapet etter at det ble satt under offentlig administrasjon.Christian Conrad Danneskiold Laurvig var sønn av Ferdinand Anton Danneskiold Laurvig. Les mer i Store norske leksikon Christian Conrad Danneskiold-Laurvig i Norsk biografisk leksikon Norge under dansk styre – 1537–1814 Danneskiold